text: Ung læge sikrer fremtiden i Gesten
  26 juni 2015 kl. 15.43
  Ny ung læge begyndte i dag sin nye tilværelse som praktiserende læge i Gesten og sikrer dermed fremtiden for det lokale lægehus.
  
  Her i vores område lukker de små lægehuse ofte, når lægerne går på pension, for i landdistrikterne har man svært ved at tiltrække nye unge praktiserende læger.
  Men i landsbyen Gesten ved Vejen sagde de i dag velkommen til en ny ung læge, Peter Barkholt. Han er garanten for, at byen nu kan føre lægehuset videre.
  - Jeg har altid været tiltrukket af stemningen i de små byer, og at lokalbefolkningen bakker op om lægeklinikken, fortæller Peter Barkholt til TV SYD.
  Peter Barkholt, læge i klinikken, samt patienter og lægesekretær fortæller om fordelene ved, at Gesten bevarer en lægepraksis i fremtiden. (varighed: 2:03 min.)
  